今次第三次嚟，相信係最後一次，因為服務認真唔掂！下午茶，想將米粉轉通粉，個四眼男侍應第一句劈頭話唔轉得！接住竟然話佢哋間餐廳冇通粉！但，我第一次去食時明明轉到！點雞髀餐，想要求將薯仔沙律改為田園沙律，又斬釘截鐵話乜都唔轉得！最後要搵老細商量，又求又氹，先肯轉幾片菜俾你！米粉份量少，煎蛋好老，餐肉好薄，啲湯怪怪地味，唔係平時食開嗰啲湯，但我唔想浪費食物，最終都食哂！好少對一間幫襯咗幾次嘅餐廳咁失望！$50，我寧願食兩個麥當勞餐！！！！